OzLabs/hebrew-wiki-articles huggingface dataset:
כיכר מיכאל'ס

כיכר מיכאל'ס היא כיכר עירונית במרכז תל אביב. היא קרויה על שם שלמה מיכאלס (קרי: מיכוֹאֶלס), שחקן תיאטרון יידיש ומנהיג תרבותי של יהודי ברית המועצות ומנרצחי סטלין.

הכיכר נמצאת בקצה המערבי של שדרות בן ציון, במפגש הרחובות המלך ג'ורג' ובוגרשוב. הכיכר מהווה מפרק עירוני חשוב במרכז העיר, שכן היא נקודת האמצע של מספר כיכרות נוספות: כיכר מסריק וכיכר מגן-דוד שלאורך רחוב המלך ג'ורג', כיכר הבימה ממזרח וכיכר לונדון ממערב, הנמצאת בקצה רחוב בוגרשוב. רחוב בוגרשוב מקשר בין כיכר מיכאל'ס לחוף הים.

==היסטוריה==
הכיכר מפוצלת לשתי רחבות המופרדות על ידי השדרה, וחללה מוגדר היטב על ידי חזיתות הבניינים. ברחבה הצפונית מצוי בניין, בית המפלגה הפרוגרסיבית, שבתוכה שכן קולנוע מקסים הישן, אותו תכננו האדריכלים-מהנדסים "י. רפופורט ד"ר א. גליברמן צ. פרנקל, ובו שוכנת כיום חנות האוזן השלישית. כמו כן מוצבת בה אנדרטה צנועה לזכר מעל מאה החללים שנפלו בהפצצת חיל האוויר האיטלקי על תל אביב בזמן מלחמת העולם השנייה. רוב הפגיעות מהפצצות אלו היו באזור זה.

את הבניין הצפון-מזרחי של הכיכר תכננו דב ורם כרמי והוא נועד להיות בעל חזית מסחרית, אך התוכנית לא יצאה אל הפועל וקומת הקרקע שימשה כחניון עד שלהי שנות ה-2010.

החל מיולי 1934 נקראה הכיכר "כיכר המייסדים", אך בשנת 1942 הוסב שמה, כשהוחלט להרוס את בית הוועד בשדרות רוטשילד ולקרוא לאותו מקטע בשדרה בשם זהה לשם הכיכר (בשנת 1949 הוצבה שם האנדרטה למייסדי העיר תל אביב).

== קישורים חיצוניים ==

==הערות שוליים==

מבט על הכיכר מדרום מזרח

מיכאל'ס
קטגוריה:הצפון הישן
קטגוריה:לב העיר
קטגוריה:רחוב המלך ג'ורג' (תל אביב)
אשטה מאנגלה

341x341 פיקסלים
אשטה מאנגלה (בסנסקריט: "אשטה" = "שמונה"; "מאנגאלה" = "מבשר טובות") הם שמונה סימנים מבשרי הטוב בתרבויות שונות בדרום ומרכז אסיה. הסימנים מלמדים כלים ומכוונים לאיכויות המוח והתודעה.

שמונת הסימנים הם:
*שאנקאה או הקונכיה הלבנה הפונה ימינה
*הקשר הבלתי נגמר
*הדג המוזהב
*כרזת הניצחון
*פרח הלוטוס
*הפרסטול היקר או צ'הטרה
*אגרטל האוצר
*גלגל החוק

== שמונת הסימנים מבשרי הטוב של ואג'ראיאנה והבודהיזם ההימלאי ==
בודהיסטים טיבטים משתמשים בערכם של שמונת הסימנים במשק הבית ובאמנות הציבורית. כמה פרשנויות שכיחות ניתנות עם כל סימן, למרות שמורים שונים יתנו פרשנויות אחרות:

==קישורים חיצוניים==

קטגוריה:בודהיזם טיבטי
קטגוריה:סמלים הינדיים
שליו

[[שליו נודד צעיר]]
שליו (שם מדעי: Coturnix; בכתיב עם ניקוד: שְׂלָו; בריבוי: שַׂלְוִים) הוא סוג של עוף ממשפחת הפסיוניים.

== תכונות ==
שלווים הם עופות קטנים יחסית לבני סדרת התרנגולאים עם נוצות מוסוות, בשחור-אפור. גופם עגלגל ומקורם קצר.

== תפוצה ==
השלווים נחשבים למעופפים חלשים ונפוצים באזורים פתוחים, בעיקר בערבות עשב ואזורים יבשים כולל מדבריות. השלווים נפוצים באירופה, אסיה, אפריקה ואוסטרליה. בעבר היו גם מינים שחיו באיים הקנריים ובניו זילנד אך הם נכחדו.

== מזונם ==
מזונם העיקרי הוא זרעים שונים.

== גידול מלאכותי ==
השליו מגודל לעיתים כחיית מחמד, או כחיית משק לצורך שחיטה ואכילה.

== השליו בישראל ==
בישראל מצויים שלווים מקומיים במספר מצומצם המקננים בדרום הארץ, והשליו הנודד ממין אירו אסייתי החולף בנדידת הסתיו אל מדבריות מצרים<ref></ref>.

== השליו במסורת ישראל ==

השליו המקראי שניתן לעם ישראל במדבר (; ) מזוהה ללא ספק עם העוף הידוע בשם זה בימינו. השליו הוא עוף טהור וישנה עליו מסורת כשרות ברבות מקהילות ישראל: יהודי ליבורנו ופירנצה, איטליה, לונדון, פריז, פולין, תוניס, אלג'יריה, ספרד, תימן וארץ ישראל.<ref></ref>

== מינים ==
* שליו כחול (Coturnix adansonii)
* שליו סיני (Coturnix chinensis)
* שליו שחור-חזה (Coturnix coromandelica)
* שליו נודד (Coturnix coturnix)
* שליו ליצן (Coturnix delegorguei)
* שליו יפני (Coturnix japonica)
* שליו ניו זילנדי (Coturnix novaezelandiae) - נכחד
* שליו זיפני (Coturnix pectoralis)
* שליו חום (Coturnix ypsilophora)
* שליו האיים הקנריים (Coturnix gomerae) - נכחד

==ראו גם==
*שַׂלווים
==קישורים חיצוניים==

==הערות שוליים==

קטגוריה:בעלי חיים שתוארו ב-1791
קטגוריה:טקסונים שתוארו בידי פייר ז'וזף בונאטר
קטגוריה:טווסים
הקשר הבלתי נגמר

סימן הקשר הבלתי נגמר
הקשר הבלתי נגמר (בסנסקריט: श्रीवत्स, Śrīvatsa; בטיבטית: Dpal be'u) הוא אחד מהאשטה מאנגלה. סימן עתיק זה מייצג את אריג הדרך הרוחנית, זרימת זמן ותנועה בתוך הנצח.

משמעות הסימן היא שכל הקיום מקושר על ידי זמן ושינוי, אך בסופו של דבר נח בשלווה עם הבודהה השמימי והנצחי.

מהסימן נגזרים פירושים אחרים כגון:
*ההתמכרות והסלידה מובילים לאשליה, שהיא הגורם המתמשך לכל הסבל.
*הפתל הפנימי בין חוכמה ותשוקה. מייצג את התלות ההדדית בין הדוקטרינה הדתית (מכלול השקפות) לענייני החילוניות.
*האיחוד בשלמות של חוכמה ושיטה.
*ההצמדות הבלתי נפרדת לריקנות והיווצרות מותנית.
*בזמן ההארה: האיחוד בין חוכמה לחמלה גדולה.
* מאחר שלקשר אין סוף ואין התחלה, הוא מסמן את חוכמתו האינסופית של הבודהה, ואת נושא הגמול השמימי (קארמה) של הבודהיסט.

==קישורים חיצוניים==

* [http://www.religionfacts.com/buddhism/symbols/knot.htm The Endless Knot] , Religion Facts

קטגוריה:בודהיזם טיבטי
קטגוריה:סמלים הינדיים
יצחק בוכובזה

יצחק בוכובזה (נולד ב-1951) הוא איש ציבור שכיהן כראש מועצה מקומית וראש עיריית אור יהודה בשנים 1993-1978, 2007-1998.

==שנים ראשונות==
בוכובזה נולד במעברת סקייה להורים יוצאי לוב בשנת 1951. שירת בצה"ל בחיל השריון ולאחר מכן למד משפטים באוניברסיטת בר-אילן. בבחירות לרשויות המקומיות שנועדו לאוקטובר 1973, היה אמור בוכובזה להיות במקום השני ברשימת הליכוד, אולם פלוני החליף את הרשימות בדרך להגשת הרשימה והשמיט את שמו של בוכובזה. אחרי מלחמת יום כיפור ובתוך שירות המילואים שנמשך אחריה, נקט בוכובזה בשורה של הליכים משפטיים שהביאו לפסילת הבחירות. ביולי 1974 התקיימו בחירות חוזרות בהם התמודד בוכובזה בראש רשימה עצמאית בשם "אור יהודה שלנו", שזכתה בשני מנדטים. בהמשך חתם על הסכם קואלציוני עם המערך והמפד"ל אך בסופו של דבר הוקמה קואליציה אחרת ובוכובזה נותר באופוזיציה.

בשנת 2012 הוציא לאור רומן אוטוביוגרפי: "הילד מהכניסה השלישית", העוסק בילד מהפריפריה החברתית מראשית המדינה ועד עצם היום הזה.

==ראש מועצה==
בשנת 1978 התמודד על ראשות המועצה, ועלה לסיבוב השני בקבלו 30% מהקולות, כאשר ראש המועצה המכהן, מנשה יצחקי, זכה ב-36% מהקולות. בסיבוב השני גבר על יצחקי בקבלו 51% מהקולות ונבחר לכהן כראש המועצה. בתחילה הקים קואליציה עם רשימתו של שלום חי, אך הקואליציות התחלפו שוב ושוב.
כראש מועצה בוכובזה החליף חלק מנושאי התפקידים ומראשי המחלקות. בוכובזה קיבל את המועצה עם גירעון גדול ופעל לאזן אותה תקציבית. בין השאר הוא סגר את מחלקת הנוער של המועצה וריכז את כל הפעילות בתחום בידי המתנ"ס, ביטל את מפעל ההזנה שההשתתפות בה התדלדלה וסגר בית ספר שהיו בו מעט תלמידים. בוכובזה חווה לא פעם אירועי אלימות קשים ובין היתר פוצצו רימוני רסס ברכבו ובביתו. התנכלויות נוספות היו גם באמצעות רימוני הלם והצתות בבית וברכב. בוכובזה פעל לקבלת הטבות של עיירת פיתוח עבור המועצה. בשנת 1981 פעל עם הורים להשבית את מערכת החינוך במועצה, בגלל רמתה הירודה לטענתו.

בוכובזה פעל לקידום סוציו-אקונומית של אור יהודה תוך התרחבותה ושיפור מערכת החינוך שלה. לשם כך הביא אלפי משפחות לרכוש את דירותיהם מעמידר ולהרחיבן. על המהלך הזה וההישגים נוספים זכתה אור יהודה בפרס קפלן. בוכובזה התנגד לבניית שיכונים נוספים על ידי משרד השיכון וכן התנגד למתן דירות בשכירות סוציאלית. הוא פעל להקמת שכונה חדשה על ידי יזמים פרטיים שתמשוך אוכלוסיות חזקות לאור יהודה.

בשנת 1988 הפכה אור יהודה לעיר. באותה שנה נרצחו בעיר שלושה פועלים עזתים בוכובזה ביקר ברצועת עזה, וניחם את משפחות הנרצחים. על ביקור זה זכה בוכובזה באות הסובלנות של התנועה למען ארץ ישראל טובה.<ref></ref>

בתחילת שנות התשעים אושרה הקמת שכונה גדולה במרכז העיר בשם נוה סביון, אשר נבנתה על ידי אפריקה ישראל. בשנת 1993 פרש בוכובזה מתפקידו, לטובת חזרה לעיסוקו כעורך דין. זמן קצר לאחר מכן מונה לתפקיד סגן ראש הוועדה הקרואה בבני ברק. לאחר שלוש שנים בתפקיד זה שב בוכובזה והתמודד על ראשות העירייה באור יהודה. ב-2006 הצטרף למפלגת קדימה. את תפקידו מילא עד פברואר 2007. בשנת 2008 הביע תמיכה באיחוד של אור יהודה עם יהוד וסביון.

בשנת 2005 סירב לרשום 42 ילדי עולים חדשים ממוצא אתיופי לבתי הספר בעיר. לאחר מאבק ממושך הורו מבקר המדינה ומשרד החינוך לבוכובזה לקבלם.

==קישורים חיצוניים==
* 

==הערות שוליים==

קטגוריה:ראשי עיריית אור יהודה
קטגוריה:ראשי רשויות מקומיות מטעם הליכוד
קטגוריה:ראשי רשויות מקומיות מטעם קדימה
קטגוריה:בוגרי תיכון הרא"ה (רמת גן)
קטגוריה:בוגרי אוניברסיטת בר-אילן: משפטים
קטגוריה:ישראלים שנולדו ב-1951
יחזקאל קזז

יחזקאל קזז (1929–1979) היה ראש המועצה המקומית אור יהודה בשנים 1969–1974.

==ביוגרפיה==
יחזקאל קזז נולד בבגדאד, עיראק. הוא היה נינו של הרב משה שמאש, שכיהן בתחילת המאה ה-20 כ"חכם באשי", הרב הראשי ליהדות עיראק. בנעוריו היה פעיל בתנועה הציונית בעירו, ובשנת 1948 אף נאסר בשל פעילותו זו. במבצע עזרא ונחמיה (אפריל 1950 - ינואר 1952) היה קזז אחד מאנשי הקשר שדאג לעלייתם של שאר היהודים, ולכן עלה לארץ רק בשלביו האחרונים של המבצע, ב-1951. 

עם עלייתו ארצה החל קזז בפעילותו הציבורית. הוא השתכן עם הוריו במעברת כפר עאנה, מצא עבודה זמנית בבית קברות באזור, ובמקביל החל לעבוד בתור פקיד בלשכת העבודה.

קזז היה מקורב למרדכי בן-פורת, ובראשית שנות ה-60 של המאה ה-20 מונה למזכיר מועצת אור יהודה. באמצע שנת 1965 פרש מרדכי בן-פורת ממפא"י ועבר לרפ"י וקזז עבר איתו. בבחירות למועצת אור יהודה שנערכו בנובמבר 1965 נבחר קזז למועצה מטעם רפ"י והיה לסגן ראש מועצה בשכר, תחת הנהגתו של ראש המועצה מרדכי בן-פורת. בעקבות ביקור שערך בגרמניה בשנת 1966 נכרתה ברית ערים תאומות בין אור יהודה לשרלוטנבורג. הברית כללה חילופי משלחות ספורט בין היישובים ותרומת מתקני ספורט לאור יהודה. זו הייתה ברית הערים התאומות הראשונה שנכרתה בין יישוב ישראלי לעיר בגרמניה. בשנת 1968 קזז כיהן כיו"ר אגודת בית הכנסת המרכזי לעולי בבל באור יהודה. 

במאי 1969 התפטר מרדכי בן-פורת מראשות המועצה והעביר את התפקיד לידי קזז, אשר הגיע לבחירות בנובמבר 1969 כראש מועצה מכהן. בבחירות אלו קיבל המערך 5 מנדטים, גח"ל - 3 מנדטים, ומנדט אחד לכל אחת מהרשימות ל"ע, מפד"ל ו"נאמני הציבור" (רשימה של מפ"ם). התוצאות איפשרו לקזז להקים קואליציה בראשותו עם מפ"ם.
 
הבחירות ב-1974 נערכו פעמיים, לאחר שבבחירות שנערכו במועד הרגיל התגלו אי-סדרים שגרמו לפסילתן. בבחירות הראשונות קיבל המערך (בראשות קזז) 5 מנדטים, נאמני הציבור באור יהודה (בראשות מנשה יצחקי) 2 מנדטים, חרות ליברלים 2 מנדטים, והרשימות "למען אור יהודה" והמפד"ל - מנדט אחד. בבחירות החוזרות איבדה סיעת המערך מכוחה וקיבלה רק 3 מנדטים. היא איבדה מנדט אחד ל"נאמני הציבור" ומנדט אחד לרשימת אור יהודה שלנו של יצחק בוכובזה. בעקבות זאת לא הצליח קזז להרכיב קואליציה וראשות המועצה עברה לידי יצחקי.

בשנת 1968 נתגלה כי קזז חולה במחלת טרשת נפוצה. הוא נאבק במחלה זו במשך עשור, והחל משנת 1976 פרש מכל פעילות ציבורית. הוא נפטר בשנת 1979. על שמו נקרא רחוב באור יהודה.

==הערות שוליים==

קטגוריה:ראשי עיריית אור יהודה
קטגוריה:ראשי רשויות מקומיות מטעם רפ"י
קטגוריה:ישראלים ילידי עיראק
קטגוריה:ישראלים שנולדו ב-1929
קטגוריה:ישראלים שנפטרו ב-1979
1970 במדע

[[זמן יוניקס הוא מספר השניות שחלפו מאז ראשית שנת 1970]]
רשימת אירועים מדעיים עיקריים שהתרחשו ב-1970.
== אסטרונומיה וחקר החלל ==
* 11 בפברואר – יפן משגרת חללית - המדינה הרביעית לאחר ברית המועצות, ארצות הברית וצרפת
* 11 באפריל – שיגור אפולו 13 על ידי ארצות הברית
* 17 באפריל – שיגור ונרה 7 על ידי ברית המועצות
* 24 באפריל – סין משגרת חללית לחלל - המדינה החמישית
* 17 בנובמבר – רכב לונוחוד 1 נוחת על הירח
* 15 בדצמבר – נחיתה רכה של ונרה 7 על קרקעית של נוגה

==ביוכימיה==
* גילוי אנזים הגבלה של DNA על ידי המילטון או. סמית' ודניאל נתנס
* גילוי אנזים רוורס טרנסקריפטאז על ידי הווארד מרטין טמין ודייוויד בולטימור

== טכנולוגיה ==
* וילארד בויל וג'ורג' סמית', ממעבדות בל מפרסמים את עבודתם על חיישן אלקטרו-אופטי שנקרא CCD, שלב ראשון בפתוח הצילום הדיגיטלי

==כימיה==
* פיתוח תוכנה GAUSSIAN - כלי חשוב בכימיה חישובית

== מדעי המחשב ==
* 1 בינואר – תחילת זמן יוניקס.
* ייצור שבב ראשון על ידי מח' אינטל. הוא היה בקיבולת 1 קילובייט
* תחילת שימוש בשפת תכנות פסקל

==פיזיקה==
* חיזוי הקווארק קסום על ידי שלדון גלאשו
* כנס סולווה ה-15 – תכונות סימטריה של גרעינים

== פרסים ==
* פרס נובל
**פרס נובל לפיזיקה – האנס אלפוון, על עבודה יסודית וגילויים במגנטו-הידרודינמיקה, שנשאה פירות בתחומים שונים של פיזיקת הפלזמה; לואי נל, על עבודה יסודית וגילויים הנוגעים לאנטיפרומגנטיות ופרומגנטיות שהובילו ליישומים חשובים בפיזיקת מצב מוצק
** פרס נובל לכימיה – לואיס פדריקו ללואר על גילוי נוקליאוטידים סוכריים ותפקידם בביוסינתזה של פחמימנים
** פרס נובל לפיזיולוגיה ורפואה – סר ברנרד כץ, אולף פון אוילר, ג'וליוס אקסלרוד - על עבודתם בתחום מוליכים עצביים
* מדליית פילדס – אלן בייקר, הייסוקה הירונקה, סרגיי נוביקוב, ג'ון תומפסון
*פרס ישראל
** מדעי החברה – דן פטינקין
** רפואה – אנדרה דה-פריס
*פרס טיורינג – ג'יימס וילקנסון (James H. Wilkinson)

==נולדו==
* 17 ביולי – אילון לינדנשטראוס, מתמטיקאי ישראלי זכה במדליית פילדס
* 3 בספטמבר – סטניסלב סמירנוב, מתמטיקאי רוסי זכה במדליית פילדס

== נפטרו ==
* 5 בינואר – מקס בורן - מתמטיקאי ופיזיקאי יהודי-גרמני, חתן פרס נובל (נולד ב-1882)
* 17 בינואר – מריאטה בלאו, פיזיקאית אוסטרית (נולדה ב-1894)
* 1 באוגוסט – אוטו היינריך ורבורג - רופא וביוכימאי, יהודי - גרמני, אשר זכה בפרס נובל (נולד ב-1882)

==קישורים חיצוניים==

*
1972 במדע

רשימת אירועים מדעיים עיקריים שהתרחשו ב-1972.

== אסטרונומיה וחקר החלל ==
* 5 בינואר – תחילת תוכנית מעבורת חלל בארצות הברית. 
* 4 בפברואר – חללית מארינר 9 משדרת תמונות ממאדים.
* 2 במרץ – שיגור גשושית פיוניר 10 לכיוון צדק
* 16 באפריל – שיגור אפולו 16.
* 23 ביולי – שיגור חללית Landsat 1 - חללית לחקר כדור הארץ.

==אקולוגיה==
* פרסום A Blueprint for Survival הצהרה שנחתמה על ידי מדענים רבים בתחום.
* פרסום השערת גאיה על ידי ג'יימס לבלוק (James Ephraim Lovelock)

==ביוכימיה==
* סינתזה של ויטמין B<sub>12</sub> על ידי רוברט וודוורד ואלברט אשנמוזר (Albert Eschenmoser).
* סטיבן ג'יי גולד וניילס אלדריג' פרסמו תיאורית "שיווי המשקל המקוטע" (Punctuated equilibrium)
* גילוי שמבנה ה-DNA של שימפנזה, גורילה ובן אדם זהים ב-99%.

== טכנולוגיה ==
* 1 בפברואר – תחילת ייצור מחשבון ראשון שכולל פונקציות מדעיות - HP-35.
* המצאת טומוגרפיה ממוחשבת על ידי גודפרי נ. האונספילד במעבדות EMI בבריטניה.
* ייצור קונסולת משחקים המחוברת לטלוויזיה על ידי חברת Magnavox

==מדעי המחשב==
* 6 באפריל – הקמת חברת .Cray Inc לייצור מחשבי-על.
* החל משנה זו התחיל ייצור מחשבים מהדור הרביעי. הם מבוססים על טכנולוגיית VLSI.
* שחרור משחק מחשב פונג על ידי חברת אטארי.
* פיתוח שפת תכנות C במעבדות בל.
* פיתוח שפת תכנות SQL
* תחילת ייצור המוני של מחשבונים הנדסיים. תוך זמן קצר סרגל חישוב יצאה משימוש.
* תחילת ייצור מעבד 8008
* חיבור בינלאומי ראשון לרשת ARPANET

==רפואה==
* ביצוע הניסוי של רוזנהאן
* המצאת משאבת אינסולין
* גילוי ciclosporin, תרופה חיונית להצלחת השתלות איברים.

== פרסים ==
* פרס נובל
** פרס נובל לפיזיקה - ג'ון ברדין, לאון קופר, רוברט שריפר (John Robert Schrieffer), על הפיתוח המשותף של התאוריה של מוליכות על הקרויה תאוריית BSC.
** פרס נובל לכימיה - כריסטיאן אנפינסן, על עבודתו על ריבונוקלאז; סטנפורד מור, ויליאם סטיין, על תרומתם להבנה של הקשר בין המבנה הכימי לפעילות הקטליטית של מולקולת הריבונוקלאז.
** פרס נובל לפיזיולוגיה ורפואה - ג'רלד אדלמן, רודני ר. פורטר (Rodney Robert Porter) על גילוי המבנה הכימי של נוגדנים.
*פרס ישראל
** מדעי הרוח - דוד איילון
** מדעים מדויקים - דוד גינצבורג
** מדעי החיים - ליאו זקס
*פרס טיורינג – אדסחר דייקסטרה, על תרומתו לפיתוח ALGOL ותרומתו הכללית לאומנות התכנות ושפות תכנות

==נולדו==
* 28 ביוני – נגו באו צ'או, מתמטיקאי וייטנאמי זכה במדליית פילדס.

==נפטרו==
* 1 באוקטובר – לואיס ליקי, פלאונטולוג בריטי (נולד ב-1903)
* 26 באוקטובר – איגור סיקורסקי, מתכנן מטוסים רוסי-אמריקאי (נולד ב-1889)
* 25 בנובמבר – אנרי קואנדה, ממציא, פיזיקאי, מהנדס אווירונאוטיקה וחלוץ בתחום חקר האווירודינמיקה ממוצא רומני (נולד ב- 1886)

==קישורים חיצוניים==

*
קורא

קורא (שם מדעי: Ammoperdix), הוא סוג עוף קרקע מדברי ממשפחת הפסיוניים בסדרת התרנגולאים. קריאתו, מהירה וקצרה נשמעת ממרחק, לעיתים עוד בטרם הוא נראה, ומכאן קיבל את שמו.

בסוג שני מינים:
* קורא מדברי Ammoperdix heyi. בישראל: יציב מצוי בהר הנגב, בהרי אילת ובמדבר יהודה. 
* קורא אפור-גרון Ammoperdix griseogularis

==הקורא במקורות ישראל==

הקורא נזכר במקרא (שמואל א, כו כ) כדימוי לעוף שאינו נוהג ביושר (ירמיהו יז יא). תצפיות הראו שלעיתים נקבה של קורא משתלטת על ביציה של נקבה אחרת הדוגרת בסמיכות לה. אולם גופה וכנפיה הקצרות אינו מסוגל לדגור כראוי על שתי מערכות הביצים, ולכן חלק מהביצים מתחמם בשמש, מתייבש ואינו בוקע.

במשנה נזכר "קורא זכר" שלדעת ר' אליעזר חייב במצות שילוח הקן (חולין יב, ב). יש הסבורים שמדובר למעשה בחוגלה. הקורא הוא עוף טהור, ובתימן הייתה לו מסורת אכילה.

==קישורים חיצוניים==

==הערות שוליים==

קטגוריה:בעלי חיים שתוארו ב-1851
קטגוריה:טקסונים שתוארו בידי ג'ון גולד
קטגוריה:טווסים
קטגוריה:בעלי חיים בתנ"ך
זיז (מבנה)

זיז (או בלועזית קונזולה) הוא קורה המחוברת למבנה בצדה האחד בלבד. בהגדרה הרחבה יותר, כל מבנה או רכיב מבני הרתום בצדו האחד בלבד לקרקע או לשאר המבנה נחשב מבחינה סטטית לזיז, כדוגמת עמוד שחלקו העליון אינו מחובר לדבר. הזיז נחשב למסוים סטטית.

לרוב, נבדלת קורה זיזית מקורה רגילה בכיוון מומנט הכפיפה אשר נוצר בסמכיהן. המומנט בקורה זיזית הוא שלילי לעומת מומנט חיובי הקיים לרוב בקורה רגילה בין שני סמכים. במקרה של עמוד, מגדילה היותו של הרכיב זיז את אורך הקריסה שלו ואת מומנט הכפיפה בבסיסו במקרה של כוחות אופקיים שונים.

סכימת מיקום הפלדה בקורה זיזית מבטון מזוין
השיטות להתמודד עם האתגר ההנדסי שמהווה זיז הן רבות ומגוונות ועשויות להשתלב היטב גם בתכנון האדריכלי. מלבד הגדלת מומנט ההתמד של הקורה, ניתן לתמוך אלמנטים זיזיים כגון מרפסות או חלקי מבנה דומים במוטות אלכסוניים התומכים את קצה הקורה מלמטה על ידי לחיצה או מלמעלה על ידי מתיחה. בשימוש בבטון מזוין לדוגמה מחוזקת הקורה על ידי מוטות פלדה בחלקה העליון שתפקידם להתנגד למאמץ המתיחה הפועל בו.

כדי להקטין את מומנט הכפיפה הנקודתי הפועל בבסיס הזיז ננקטות מספר פעולות אפשריות:
*ריתום חזק ומאסיבי יותר של החיבור - בהתאם לחומר וטכנולוגיית הבניין.
*הקטנת עובי הקורה הזיזית ככל שהיא רחוקה יותר מהחיבור. באופן זה קטן המשקל הנישא ומתקבלת צורה אופטימלית מבחינה מבנית ובעלת פוטנציאל אסתטי רב. פעמים רבות משווים שיטה זו לאופן בו בנויים זיזים בטבע, כדוגמת ענפים של עץ או גפיים.
*הפעלת משקל נגד מצדה השני של הקורה כמנוף.

<gallery>
Image:ForthBridgeEdinburgh.jpg|גשר פורת' הפועל כגשר מסבכים זיזי.
Image:Pierre Pflimlin Bridge Under Construction.jpg|בניית גשר בשיטה של שתי קורות זיזיות המאזנות אחת את השנייה תוך כדי הבנייה.
Image:FallingwaterCantilever570320cv.jpg|מרפסת קונזולית יוצאת דופן ב"בית על האשד"
</gallery>

==קישורים חיצוניים==

* 

== הערות שוליים ==

קטגוריה:סטטיקה
קטגוריה:אלמנטים אדריכליים
קטגוריה:בנייה
בלווה פליין

בלווה פליין (אנגלית: Belva Plain; 9 באוקטובר 1915 – 12 באוקטובר 2010) הייתה סופרת רבי מכר יהודייה-אמריקאית.

== ביוגרפיה ==
פליין נולדה בשם בלווה אופנברג בניו יורק שם גדלה כדור שלישי למשפחה יהודית. היא למדה בברנארד קולג' וסיימה עם תואר בהיסטוריה. לפני שהחלה בפרסום ספרים, כתבה סיפורים קצרים למגזינים, כשבמקביל גידלה את שלושת ילדיה. רומנה הראשון נקרא "ירוק עד" ויצא לאור בשנת 1978, בגיל 63. "ירוק עד" היה לרב-מכר, שהה במצעד רבי המכר של הניו יורק טיימס במשך 41 שבועות, ועליו בוססה מיני סדרה. פליין לא השתמשה במחשב, ואת כל ספריה כתבה בכתב יד על דפדפת.

עד היום נמכרו ברחבי העולם למעלה מ-30 מיליון עותקים מ-22 ספריה, אשר תורגמו ל-22 שפות, בהן עברית. פליין הייתה נשואה במשך 41 שנים לבעלה, אירווינג פליין, עד למותו בשנת 1982.

==ספריה==
* "ירוק עד" (1978)
* "רוחות גורל" (1980)
* "גן עדן בוער" (1982)
* "קרסנט סיטי" (עיר חצי הסהר) (1984)
* "גביע הזהב" (1986)
* "הנשים של פול" (1988)
* "ברכות" (1989)
* "קציר" (1990)
* "אוצרות חן" (1992)
* "לחישות" (1993)
* "זריחה" (1994)
* "הקרוסלה" (1995)
* "הבטחות" (1996)
* "סודיות" (1997)
* "השיבה הביתה" (1997)
* "מורשת השתיקה" (1998)
* "יד הגורל" (1999)
* "לאחר האש" (2000)
* "במבט לאחור" (2001)
* "בית אביה" (2002)
* "מראה הכוכבים" (2003)
* "על פרשת דרכים" (2004)

==קישורים חיצוניים==
* 

* 
* 

קטגוריה:ניו יורק: אישים
קטגוריה:סופרות יהודיות אמריקאיות
קטגוריה:ערכים שבהם תבנית בריטניקה אינה מתאימה
קטגוריה:אמריקאיות שנולדו ב-1915
קטגוריה:אמריקאיות שנפטרו ב-2010
טונגרירו

הר טונגרירו (באנגלית: Mount Tongariro, מילולית במאורית: "פרץ רוח דרומית") הוא הר געש מורכב פעיל הנמצא במרכז האי הצפוני של ניו זילנד, כ-20 ק"מ דרומית לאגם טאופו. טונגרירו מתנשא לגובה של 1,978 מטרים מעל פני הים. הר הגעש טונגרירו נמצא בסמוך להרי הגעש רואפהו ונגאורוהו, וביחד הם מהווים את הפארק הלאומי טונגרירו, שהוכרז ב-1990 על ידי ארגון אונסק"ו כאתר מורשת עולמית.

הר הגעש טונגרירו מורכב מלפחות 12 חרוטים געשיים שונים. הוא התפרץ לראשונה לפני כ-260,000 שנים, והתפרצותו האחרונה התרחשה בשנת 2012. חלק מלועות ההתפוצצות התמלאו במים כדי ליצור אגמי לוע.

צילום אווירי של טונגרירו
==ההתפרצות באוגוסט 2012==
כמה שבועות לפני ההתפרצות חלה עלייה בפעילות הסייסמית בסביבת הר הגעש – שהיה רדום במשך 115 שנים, אך לא היו סימנים נוספים שיצביעו על התפרצות קרבה דוגמת רעשים פתאומיים.

ההתפרצות הפריאטית החלה ב-6 באוגוסט לקראת חצות ונמשכה כ-30 דקות, ולאחריה נרשמה פעילות סייסמית ערה שנמשכה 15 - 20 דקות.

ההתפרצות שילחה עמוד התפרצות לגובה של 7 ק"מ ופצצות געשיות למרחק של קילומטר. האפר הגעשי שנפלט בהתפרצות נע למרחק של 200 ק"מ לעבר עיר הנמל נפייר במערב האי הצפוני, ולווה בריח עז של גופרית. כתוצאה מכך ביטלה אייר ניו זילנד טיסות שמסלוליהן עוברים בסמיכות להר הגעש ובכיוון התפזרות האפר.

ההתפרצות החלה בלוע טה מארי (Te Mari). עדי ראייה דיווחו על פעירת שלושה לועות חדשים.

==קישורים חיצוניים==

* 

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:ניו זילנד: גאולוגיה
קטגוריה:האי הצפוני
קטגוריה:אגמי לוע
קטגוריה:ניו זילנד: הרי געש
קטגוריה:ניו זילנד: הרי געש שכבתיים
טבעת קייזר-פליישר

טבעת קייזר-פליישר באדם בן 32, שהיו לו קשיי דיבור ובעיות שרירים
טבעת קייזר פליישר היא טבעת בצבע זהוב-חום בהיר, המקיפה את קרנית העין ברוב החולים במחלת וילסון. הטבעת נקראת על שמם של קייזר ופליישר, שזיהו ב-1902 טבעות בהירות המקיפות את קרנית העין בחולים שהיה חשד שחלו בטרשת נפוצה. פליישר היה הראשון שזיהה שלושה תסמינים עתידיים (החמרה נוירולוגית, שחמת הכבד וטבעות סביב הקרנית) של מה שנקרא מאוחר יותר "מחלת וילסון", על שם הנוירולוג סמואל איי. קיי. וילסון, שגילה רעלן של המחלה בכבד, בשנת 1912.

== הופעה ==

הטבעות, המכילות הצטברות של משקע נחושת, עוטפות את קרנית העין ונמצאות בין הקרנית לשכבה הסיבית הלבנה של העין (לובן העין), ברקמת החיבור הבין-תאי ושכבת תאי הציפוי של הקרנית (נקרא גם ממברנת דסמה, על שם הפיזיקאי והרופא הצרפתי, ז'אן דסמה). העובי הכולל של הטבעות הוא בין 3 מיקרומטר בילדות, לבין 8 עד 10 מיקרומטר בבגרות.

הצטברות הנחושת בעין נראית בתחילה כסהר ולאחר מכן מתפתחת לכדי מעגל הסובב את הקרנית. בשלב הראשון ניתנות הטבעות לגילוי רק באמצעות מנורת סדק (מכשיר הנותן תמונה מוגדלת של העין וחלקיה), הנמצאת בשימוש אופטומטריסטים ורופאי עיניים. בשלבים המאוחרים ניתן לראות את הטבעות גם בעין בלתי מזוינת.

== הטבעות כסימפטום ==

טבעות קייזר-פליישר הן אחד התסמינים של מחלת וילסון, המתרחשת עקב פעילות לא תקינה של הכבד בטיפול בנחושת, וגורמת להצטברות נחושת ברקמות בגוף. המחלה מאופיינת בהתנוונות מוחית, בשחמת הכבד, בטחול מוגדל, בתזוזות לא רצוניות, בהיפוטוניה (מתח שרירים נמוך - טונוס חלש), בהפרעות נפשיות ובקשיי בליעה.

הטבעות מופיעות גם במקרה של הרעלת נחושת בגוף, שהסימפטומים שלה הם אנמיה, פגיעה בכבד ובכליות ותסמיני מחלת וילסון. הרעלת נחושת חמורה תאופיין בנוסף בבחילות, בהקאות ובנזקים חמורים לכבד, שיכולים להביא למוות.

== שכיחות ==
*כ-95% מכלל חולי וילסון שמראים תסמינים נוירולוגיים למחלה, יהיו בעלי טבעות קייזר-פליישר.
*כ-65% מחולי וילסון, בעלי סימנים המופיעים בכבד, יהיו בעלי טבעות קייזר-פליישר.

הטיפול במחלה הוא על ידי קילציה (הרחקת מתכות מהגוף, ביניהן נחושת) וטיפול באבץ. הטיפול עשוי לגרום לטשטוש ולעיתים אף להיעלמות הטבעות עם הזמן.

== קישורים חיצוניים ==

* [http://www.chemgapedia.de/vsengine/media/vsc/de/ch/4/cm/komplexe/bilder/kf2.jpg תמונה ב - chemgapedia.de]
* [http://dro.hs.columbia.edu/kfring.htm תמונה מקורבת ב - columbia.edu של הטבעת בחולה במחלת וילסון]
* [https://web.archive.org/web/20080406080405/http://www.ikp.unibe.ch/lab2/ppnew/pp5/inborn_files/slide0021_image034.gif תמונה גדולה ב - ikp.unibe.ch]
* [https://web.archive.org/web/20070701162620/http://www.wilsonsdisease.org/content_sub.asp?SUB_ID=56&CAT_ID=14 על טבעות קייזר-פליישר באגודה הבינלאומית למחלת וילסון]

קטגוריה:הפרעות בלובן העין, בקרנית, בקשתית ובגוף הריסני
חוברה

חוּבָּרָה (שם מדעי: Chlamydotis) הוא סוג של עופות במשפחת החובתיים, החיה באזור צפון אפריקה ודרום-מערב אסיה באזורים חמימים וצחיחים. זהו סוג קטן יחסית ובו שני מינים, כשבעבר נכללו שניהם כמין אחד.

==מינים==
בסוג שני מינים:
* חוברה מדברית (Chlamydotis macqueenii), המצויה בישראל.
* חוברה צפון-אפריקאית (Chlamydotis undulata)

==קישורים חיצוניים==

קטגוריה:בעלי חיים שתוארו ב-1839
קטגוריה:טקסונים שתוארו בידי רנה לסון
קטגוריה:חובתיים
משה רוזנשטיין

הרב משה רוזנשטיין (1881, אוז'וונטס, ליטא - פלונגיאן, 1941) היה דמות בולטת בתנועת המוסר, ומשגיח בישיבת לומז'ה.

== ביוגרפיה ==

בנעוריו למד בישיבת טלז ונודע כתלמיד מוכשר. תנועת המוסר עדיין לא חדרה אז לישיבת טלז. הוא נפגש עם ר' ירוחם ממיר, שלמד אז בישיבת קלם, והלה שכנע אותו לבוא ללמוד שם. ר' משה נתפס שם ללימוד מוסר. מאוחר יותר למד בכולל האברכים של ישיבת ראדין, בראשות החפץ חיים. ב-1912, התמנה למשגיח בישיבת לומז'ה ובה פעל עד אחרית ימיו. בתקופת כהונתו כמשגיח שגשגה הישיבה וגדלה, ויש הזוקפים זאת גם לזכות האווירה שהוא השרה בה.

תלמידיו מתארים מצד אחד את נטייתו לסגפנות ולפרישות - הוא נהג לבלות כמעט את כל ימות השבוע בישיבה, ורק בסעודות השבת נמצא בביתו - אך מצד שני גם כאדם שמח, חם ולבבי.

רבים מן התלמידים בלומז'ה באו מפולין והיו מבתים חסידיים. תחילה קשה היה להם להסתגל לדרך המוסר, אך רבים מהם "התקשרו אליו בעבותות אהבה והערצה נפשית רבה מאוד", כעדות אחד מתלמידיו, ואף קלטו את השפעתו. הוא התנגד בתוקף להכנסת לימודי חול לישיבה, ואף קבע שמוטב לסגור את הישיבה מאשר להכניס לתוכה שעתיים של לימודים כאלה ביום.

נפטר בשנת תש"א, בגיל ששים.

מתלמידיו: הרב יעקב ניימן מייסד וראש ישיבת אור ישראל בפתח תקווה, והרב שמעון מורדכוביץ, חבר נשיאות ועד הרבנים של ניו יורק ומחבר הספר "שמן הקודש".

== ספריו ==

בשנת תרצ"ה יצא לאור ספרו הראשון "יסודי הדעת". הספר גרם לשערורייה-זוטא לאחר שבקטע מסוים בספר חלק הרב רוזנשטיין על דברי הרמב"ם שבני ישראל האמינו במשה לא מכח האותות שנתן. בחלק הבא של הספר הוא מיהר לתקן את הדברים והבהיר כי בעצם בא רק לפרש את כוונתו האמיתית של הרמב"ם. ספרו השני, "אהבת מישרים", הוא לקט שיחות ומכתבים שהוציא לאור תלמידו, רבי שמעון מורדכוביץ. שיחות אלה, שהועתקו מדברים שבעל פה, הן לעיתים נוקבות וישירות יותר מן הדברים שב"יסודי הדעת". הרב רוזנשטיין הספיק לעבור על הספר ולברך על היוזמה לפרסמו, אך נפטר לפני שהספר ראה אור.
* יסודי הדעת [http://www.hebrewbooks.org/32675 חלק א], [http://www.hebrewbooks.org/32676 חלק ב] באתר HebrewBooks
* , מאמרים ומכתבים

==לקריאה נוספת==
* בנימין בראון, אהבה, שמחה, תמימות ומסורתנות: קווים לשיטת המוסר של ר' משה רוזנשטיין מלומז'ה, בתוך: דוד אסף ועדה רפפורט-אלברט, ישן מפני חדש, מרכז שז"ר, ירושלים תשס"ט, עמ' 251–279.

==קישורים חיצוניים==
* 
* בנימין בראון, [https://www.academia.edu/7882858/Love_Joy_Simplicity_and_Traditionalism_The_Musar_Theology_of_R._Moshe_Rosenstein_Hebrew 'אהבה, שמחה, תמימות ומסורתנות: קווים לשיטת המוסר של ר' משה רוזנשטיין מלומז'ה']

קטגוריה:משגיחים בישיבות מזרח אירופה
קטגוריה:רבנים ליטאים
קטגוריה:רבנים פולנים
קטגוריה:לומז'ה: רבנים
קטגוריה:בוגרי ישיבת טלז
קטגוריה:רבני ישיבת לומז'ה
קטגוריה:פלונגיאן: רבנים
קטגוריה:ילידי 1880

קטגוריה:נפטרים ב-1941
אות הכפרה והשלום

אות הכפרה והשלום (בגרמנית: Aktion Sühnezeichen Friedensdienste, בר"ת: ASF; באנגלית: Action Reconciliation Service for Peace) הוא ארגון גרמני של מתנדבים, שהוקם לאחר מלחמת העולם השנייה במטרה להתמודד עם עברה של גרמניה בתקופה הנאציונל־סוציאליסטית. הארגון, שהוקם ב-1958, רואה בהתנדבות דרך להתקרבות וחתירה לשלום בין העמים, ברוח החזון של מייסדו, הכומר הפרוטסטנטי לוֹתָאר קרייסיג (Lothar Kreyssig).

==הקמה ואידאולוגיה==
משימת הארגון היא התנדבות במדינות שנפגעו כתוצאה ממלחמת העולם השנייה ועבודה עם אנשים שסבלו ממעשי המשטר הנאצי. מקימי הארגון קראו לצעירים גרמנים כדי לנסות ולקדם את השלום דרך עבודה התנדבותית במדינות האלה כסימן של פיוס.
שלט "אות הכפרה והשלום" על [[בית בן יהודה]]
במשך השנים נוספו לארגון משימות נוספות. כעת משימת התנדבות בארגון כוללת לימוד ההיסטוריה הגרמנית בהרחבה, נקיטת פעילות נגד גזענות ושנאה ו"יצירת עתיד חיובי עבור כולם".

==תוכניות התנדבות==
התוכניות ההתנדבותיות בארגון מחולקות לשתי קבוצות: תוכניות קצרות-טווח ותוכניות ארוכות-טווח.
* בתוכניות ארוכות-הטווח (שירות לאומי) משתתפים כ-190 מתנדבים מדי שנה הפועלים לתקופה של 12 חודשים עבור שירות לקהילה ופרויקטים חינוכיים במזרח ומערב אירופה ובארצות הברית. תקופת ההתנדבות בישראל היא 18 חודשים.
* בתוכניות קצרות-הטווח משתתפים כ-400 מתנדבים מדי שנה לתקופה של 2–3 שבועות במחנות קיץ, אתרי זיכרון, בתי קברות יהודיים ובתוכניות אחרות לתרומה לקהילה.

הארגון שולח מתנדבים לישראל החל משנת 1961, ולקהילות יהודיות בארצות הברית החל משנת 1968. מטה הארגון בישראל הוא בבית בן יהודה בשכונת תלפיות בירושלים.

==ראו גם==
* המאבק להתגבר על העבר

==קישורים חיצוניים==

* 
* [http://www.ivolunteer.org.il/Index.asp?CategoryID=122&ArticleID=773 עמותת ידידי אות הכפרה והשלום בישראל] 
* 
* 
* 
* [https://www.asf-ev.de/fileadmin/scripts/download.php?path=fileadmin/Redaktion/LAENDERSEITEN/Israel/Aktuelles/Jubilaeum/hebrew_brochure_web.pdf אות השלום והכפרה - 50 שנה בישראל], 2011

קטגוריה:גרמניה: ארגונים
יש לה ביצים

יש לה ביצים (באנגלית: She's the Man, "היא הגבר") הוא סרט קומדיה רומנטית אמריקאי משנת 2006 בכיכובם של אמנדה ביינס וצ'נינג טייטום, ובהשראת המחזה "הלילה השנים עשר" של ויליאם שייקספיר. הסרט עוסק סביב חייה של המתבגרת ויולה הייסטינגס, שלאחר פירוק קבוצת הכדורגל של הבנות מנסה להתקבל לקבוצת הכדורגל של הבנים, זאת באמצעות התחזות לאחיה. חלק ניכר מהסרט זהה לסרט "אחת מהחבר'ה" (Just One of the Guys) משנת 1985.

==עלילה==
ויולה הייסטינגס היא שחקנית כדורגל המשחקת יחד עם נבחרת הבנות בבית ספר קורנוול. בתחילת הסרט הקבוצה נסגרת והבנות פונות אל המאמן (רוברט טורטי) של קבוצת הבנים ומבקשות שיצרפן. המאמן אינו מאמין בכישוריהן והן נדחות. ויולה מתחפשת לאחיה סבסטיאן, לאחר שנודע לה כי הוא מתכוון לא להופיע במשך מספר שבועות בתחילת הלימודים בבית ספרו אילירייה.

במהלך העמדת הפנים ויולה מתאהבת בחבר לחדרה, דיוק. ויולה, בהיותה אישה המחופשת לגבר, מגלה תכונות כמו רגישות, פתיחות ורצינות. יתר הבנות במוסד מגלות חיבה לתכונות אלו, ומתאהבות בוויולה המחופשת לסבסטיאן. בסוף הסרט, מתקיים משחק כדורגל חשוב בין שתי נבחרות. באמצע המשחק, העמדת הפנים של ויולה מתגלה, והיא ממשיכה לשחק הודות לנחישות המאמן של קבוצתה. כעת בתור אישה, היא מבקיעה שער וזוכה עם קבוצתה במשחק.

==שחקנים==
{| class="wikitable"
|-
! שחקן
! תפקיד
|-
| אמנדה ביינס || ויולה/סבסטיאן הייסטינגס
|-
| צ'נינג טייטום || דיוק אורסינו
|-
| לורה רמזי || אוליביה לנוקס
|-
| ג'יימס קירק || סבסטיאן הייסטינגס
|-
| רוברט הופמן || ג'סטין דרייטון
|-
| ברנדון ג'יי מקלארן || טובי
|-
| קליפטון מארי || אנדרו
|-
| דייוויד קרוס || המנהל הורשיו גולד
|-
| ויני ג'ונס || המאמן דינקלג'
|-
| ג'ון פייפר-פרגוסון || רוג'ר (מר הייסטינגס)
|-
| אלקסנדרה ברקנרידג' || מוניק ולנטיין
|-
| ג'ולי הגרטי || דפני (גברת הייסטינגס)
|-
| לינדה בויד || שריל לנקסטר
|-
| ג'ונתן סדווסקי || פול אנטוניו
|-
| אמנדה קרו || קיה
|-
| ג'סיקה לוקאס || איבון
|-
| ג'יימס סניידר || מלקולם פסטיס
|-
| אמילי פרקינס || יוניס בייטס
|}

== מועמדויות ופרסים ==
{| class="wikitable"
|-
! שנה !! טקס !! קטגוריה !! מועמדות !! הערה
|-
| rowspan=4|2006 || פרסי בחירת הילדים של ניקלודיאון - אוסטרליה || שחקנית קולנוע אהובה || אמנדה ביינס || 
|-
| rowspan=3|פרסי בחירת הנוער || סרט קומדיה || יש לה ביצים || 
|-
| שחקן פורץ || צ'נינג טייטום || 
|-
| נשיקה בסרט || אמנדה ביינס וצ'נינג טייטום || 
|}

== קישורים חיצוניים ==

* 

קטגוריה:דרימוורקס: סרטים
קטגוריה:סרטי 2006
קטגוריה:סרטי כדורגל
קטגוריה:סרטי נעורים אמריקאיים
קטגוריה:סרטי קומדיה רומנטית
קטגוריה:סרטים המבוססים על הלילה השנים עשר
קטגוריה:פמיניזם בקולנוע
קטגוריה:קרוס-דרסינג בקולנוע ובטלוויזיה
קטגוריה:זוכי פרס בחירת הנוער: סרטים
קטגוריה:סרטים על ספורט נשים
קטגוריה:גבריות
קטגוריה:התחזות מגדרית בקולנוע
קומסומול

סיכת חבר קומסומול
הקומסומול (ברוסית: Комсомол, ראשי תיבות של "קומוניסטיצ'סקיי סויוז מולודיוז'י" ברוסית: "Коммунистический союз молодёжи", איחוד הנוער הקומוניסטי) הייתה תנועת הנוער של המפלגה הקומוניסטית של ברית המועצות.

== היסטוריה ==
הקומסומול נוסד ב-29 באוקטובר 1918 ומשנת 1922 שמו המלא והרשמי היה "וססויוזני לנינסקי קומוניסטיצ'סקי סויוז מולודיוז'י" (איחוד הנוער הקומוניסטי הלניניסטי של ברית המועצות, (Всесоюзный Ленинский Коммунистический Союз Молодёжи (ВЛКСМ)
להאזנה לחצו כאן. בשנת 1977 היו בארגון מעל 36 מיליון חברים.

הקומסומול היה מסגרת הנוער של המפלגה הקומוניסטית ונועד לצעירים מגיל 14 ועד 28, כאשר לעיתים נדירות היו בכירים בארגון בגיל מבוגר יותר. ילדים צעירים יכלו להצטרף לפיונירים. כגוף פוליטי הייתה לקומסומול השפעה מועטה על המפלגה הקומוניסטית והמשטר בברית המועצות, אך הוא מילא חלק חשוב ביותר בלימוד ערכי המפלגה הקומוניסטית של ברית המועצות לנוער וכמסגרת ראשונית לשילובם בחיים הפוליטיים. עם זאת, היה הארגון מקור של כוח עבודה ומאגר פעילים נייד. חברי קומסומול פעילים במיוחד זכו להעדפה וקידום בשורות המפלגה, יורי אנדרופוב למשל, עלה לגדולה פוליטית גם בעקבות פעילותו הנמרצת בקומסומול באזור קרליה.

בשיא כוחו, בשנות השבעים, מנה הקומסומול עשרות מיליוני חברים. כשני שלישים מהרוסים הבוגרים כיום היו חברי קומסומול בעברם.

רפורמות הפרסטרויקה והגלאסנוסט של מיכאיל גורבצ'וב, ופירוק ברית המועצות. גרמו לכך שהקומסומול איבד את הרלוונטיות שלו לנוער בברית המועצות. מנהיגותו לא סחפה אחריה את הנוער והייתה נגועה בסיאוב ובירוקרטיה. בקונגרס העשרים של הקומסומול נעשו שינויים רדיקליים בו על מנת להתאימו לרוח התקופה, אך היה זה כבר מאוחר מדי, שכן פיצול, איבוד עניין וצורך ואי בהירות בקשר למטרות הארגון הביאו עליו את הקץ.

בתחילת הפרסטרויקה החלה הפרטה, ובמהלכה פעילי קומסומול נהנו לעיתים מהעדפה, על מנת לערב יותר את הצעירים בהנהגה העסקית. מנהיגי קומסומול רבים אוישו לתפקידים בוועדות אנטי-מונופול אזוריות ומדינתיות, ופעילי קומסומול זכו כתוצאה מכך לקפיצה בסולם העסקים. מיכאיל חודורקובסקי נחשב לדוגמה בולטת לאנשי עסקים אלו.

<gallery>
Stamp Russia 1968 3k youth engr.jpg|בול סובייטי מ 1966 המוקדש לקומסומול
VLKSM 70th anniversary.png|אות "70 שנה לקומסומול"
</gallery>
==קישורים חיצוניים==

* 
* 

*
ג'טסון מילארפה

פסלו של מילארפה ב[[מנזר פאנגו צ'ורטן, בגייאנצה שבטיבט]]
כפרו של מילארפה, מבט מ[[מערת מילארפה שבטיבט]]
פסלו של מילארפה, במילארפה גומפה שב[[נפאל]]
ג'טסון מילארפה (1052 לערך - 1135 לערך) היה בודהיסט טיבטי ואחד המורים הרוחניים הבודהיסטים המפורסמים ביותר בבודהיזם הטיבטי.

הידע אודות קורות חייו מקורו בשירה המכונה "מי לא רנאם ת'אר" שנכתבה על ידי ג'טסאנג סמיון הרוקה קוספאיירגיאנקן במהלך המאה ה-15, ומידת הדיוק ההיסטורי של הפרטים המופיעים בשירה זו אינה ברורה.

==קורות חיים==
מילארפה נולד בכפר קייה שבטיבט למשפחה עשירה. בעת הולדתו נודע בשם "מילה תופגה" שמשמעו "שימחה לשמוע". לאחר מותו של אביו, בעת שהיה מילארפה ילד צעיר, דודו ודודתו גזלו את כל עושרה של משפחתו והשאירו אותו ואת אמו חסרי כול. בשל עוניים לא יכול מילארפה לשאת את אהובתו. לבקשת אמו, בגיל 15, עזב מילארפה את ביתו והלך ללמוד קסמים על מנת לנקום בו. לאחר תום לימודיו שב מילארפה לבית דודו והרס את הבית בהורגו 35 אנשים (אף שהדוד והדודה ניצלו). דודו של מילארפה ואנשי הכפר יצאו לרדוף אחריו אולם הוא הביסם ברעידת אדמה ושלח ברד להרוס את שדות הכפר.

מילארפה חש ייסורי מצפון בשל ההרג המיותר. מורו אמר לו שזו הקארמה שלו, ומילארפה יצא ללמוד את הדרך להארה על מנת לשנות את הקארמה שלו. מילארפה הגיע אל הלמה מרפה לוטסאווה שדרש ממנות לבנות ולהרוס שלושה מגדלים בטרם ילמדו, וגם לאחר שביצע את המטלה לא הסכים ללמדו. אשתו של מרפה זייפה עבור מילארפה מכתב על מנת שילמד ממורה אחר. מילארפה יצא לחפש את הלמה נגוגדון צ'ודור במטרה ללמוד ממנו מדיטציה, אולם נכשל בלימודיו ונאלץ להודות בזיוף. צ'ודור הורה לו לשוב למרפה, והלה הסכים ללמדו. לבסוף הגיע מילארפה למצב של "ואג'ראדהרה" - "הארה מלאה", ונחשב הראשון שהגיע למצב זה במהלך חייו מבלי צורך בגלגול בגוף אחר.

בגיל 45 החל להתגורר במערה המכונה כיום מערת מילארפה, שם הפך עורו לירוק (ולכן פסליו צבועים ירוק), ושם קיבל את הכינוי "מילארפה" - "מילה, לובש הכותנה".

מילארפה נודע בשיריו, אשר השתמרו עד ימינו.

על פי האמונה הטיבטית הייתה למילארפה יכולת ה"לנג גומ פה" - "מדיטציית האוויר" - יכולת הריצה המהירה - ולדבריו יכול היה לגמוא בימים ספורים מרחק אשר קודם ללימודיו נדרשו לו חודשים לעבור.

==ראו גם==
*מילארפה (סרט)
*מערת מילארפה

==קישורים חיצוניים==

* [http://www.samye.org/mila.htm ביוגרפיה]
* [https://web.archive.org/web/20080105000920/http://www.milarepa.it/e_index.htm חייו של מילארפה]
*[https://hadkeren.co.il/shop/milarepa/ הספר חיי מילארפה בעברית] (הוצאת חדקרן, 2018)
* [https://web.archive.org/web/20070929114833/http://sealevel.ns.ca/milarepa/ סיפור חייו של מילארפה - גרסה מאוירת לילדים] 
* [https://web.archive.org/web/20071111193159/http://www.bps.lk/wheels_library/wh_95_97.html שישים שירי מילארפה] 
* [https://web.archive.org/web/20150311071045/http://www.quietmountain.org/links/teachings/yogi_chen/87.htm שירי מילארפה] 
* 
* 

קטגוריה:בודהיזם טיבטי
קטגוריה:אנשי דת בודהיסטים
קטגוריה:ילידי 1051
קטגוריה:נפטרים ב-1135
וולפגנג תירזה

וולפגנג תירזה
וולפגנג תירזה (בגרמנית: Wolfgang Thierse; נולד ב-23 באוקטובר 1943) הוא פוליטיקאי גרמני שכיהן כנשיא הבונדסטאג בין השנים 1998-2005 וכסגן נשיא הבונדסטאג בין השנים 2005-2013.

==ביוגרפיה==
תירזה נולד ב-1943 בברסלאו. הוא גדל במזרח גרמניה כקתולי ולמד לשון ספרות באוניברסיטת הומבולדט בברלין. מאוחר יותר עבד עבור המשרד המזרח-גרמני לתרבות. בשנת 1989 הצטרף לתנועת "פורום חדש" ובשנת 1990 חבר למפלגה הסוציאל-דמוקרטית של גרמניה (SPD). הוא נבחר כממלא מקום היושב ראש, ועקב כך נעשה חבר בבונדסטאג הגרמני.

לאחר ניצחון מפלגת ה-SPD בבחירות בשנת 1998, הוא נבחר כנשיא הבונדסטאג הגרמני ושירת במשך שתי כהונות עד שהובס על ידי נורברט לאמרט באוקטובר 2005.

==קישורים חיצוניים==

* [http://www.thierse.de/ אתר אודות וולפגנג תירזה]
* [https://web.archive.org/web/20090929072108/http://www.bundestag.de/bundestag/abgeordnete/bio/T/thierwo0.html ביוגרפיה מהבונדסטאג הגרמני]

קטגוריה:חברי המפלגה הסוציאל-דמוקרטית של גרמניה
קטגוריה:נשיאי הבונדסטאג
קטגוריה:חברי הבונדסטאג
קטגוריה:גרמנים שנולדו ב-1943
מילארפה (סרט)

מילארפה הוא סרט קולנוע משנת 2006 המתאר את חייו של הבודהיסט הטיבטי ג'טסון מילארפה. הסרט צולם בעמק ספיטי שבהרי ההימלאיה, בסמוך לגבול בין הודו וטיבט.

==עלילה==
בעת הולדתו של מילארפה, ערך אביו העשיר סעודה. כאשר שמע על הולדת בנו החליט לקרוא לו "מילה תופגה" שמשמעו "שמחה לשמוע", מאחר ששמח לשמוע על הולדת בנו. עוד בהיותו ילד קטן נפטר אביו. קודם לפטירתו כינס את אנשי הכפר וציווה כי רכושו יעבור לאחיו ואחותו עד הגיע בנו לגיל הבגרות, שאז יועבר לו הרכוש. מיד לאחר מותו של האב, גזלו הדוד והדודה את כל הרכוש בטענה שרכוש רב בבית אלמנה מהווה פרצה הקוראת לשודדים. הם הבטיחו לדאוג לכל צרכיה של האלמנה אולם פרנסו אותה ואת היתומים (מילארפה ואחיו) בצמצום רב. בשל עוניים לא יכול מילארפה לשאת את אהובתו. בהגיעו לגיל הבגרות כינסה האם את כל הכפר ודרשה את הרכוש, אולם הדוד העשיר סירב למסור לה את הרכוש בטענה שכל הרכוש היה שלו. האם החליטה לשלוח את מילארפה ללמוד קסם שחור על מנת לנקום בדודיו. לאחר צאתו לדרך שמע הדוד על כך ויצא לרדוף אחרי מלארפה. קוסם שעבר בדרך ועימו חלק מילארפה את אוכלו הציל אותו מפני הדוד. לאחר תום לימודיו שב מילארפה לבית דודו והרס את הכפר בסופת ברקים בהורגו רבים מבני הכפר ובהם דודתו (בשירה המספרת על חייו של מילארפה, ובניגוד למתואר בסרט, נותרה הדודה בחיים). דודו של מילארפה ואנשי הכפר יצאו לרדוף אחריו אולם הוא הביסם במפולת עפר. מילארפה חש ייסורי מצפון בשל ההרג המיותר ושב אל מורו, אשר אומר לו שזו הקארמה שלו, ומילארפה יצא ללמוד את הדרך להארה על מנת לשנות את הקארמה שלו.

==קישורים חיצוניים==

קטגוריה:בודהיזם טיבטי
קטגוריה:סרטי 2006
קטגוריה:סרטים על בודהיזם
נורברט לאמרט

ד"ר נורבט לאמרט (בגרמנית: Norbert Lammert; נולד ב-16 בנובמבר 1948 בבוכום, גרמניה) הוא פוליטיקאי גרמני ונשיא הבונדסטאג בשנים 2005–2017.

==ביוגרפיה==
לאמרט למד פוליטיקה, סוציולוגיה, היסטוריה מודרנית וכלכלה באוניברסיטאות בוכום ואוקספורד. ב-1975 קיבל תואר ד"ר במדעי החברה. מאז 1980 הוא חבר בבונדסטאג, וכיהן במספר תפקידים כגון המזכיר האישי של שר החינוך והמדע, דובר בענייני מדע ותקשורת ותפקידים נוספים.

ב-18 באוקטובר 2005 נבחר לנשיאות הפרלמנט הגרמני, הבונדסטאג, כשהוא מחליף את וולפגנג תירזה (מה-SPD). לאמרט קיבל 564 מתוך 607 הקולות, כולל את רוב הקולות של חברי ה-SPD.

באוקטובר 2016 הודיע למרט כי לא יתמודד בבחירות הפדרליות 2017 ויתפטר מהפוליטיקה עד סוף הקדנציה הפרלמנטרית.

לאמרט נשוי, קתולי.

==קישורים חיצוניים==

* 
* [https://web.archive.org/web/20100425013230/http://www.bundestag.de/bundestag/abgeordnete/bio/L/lammeno0.html ביוגרפיה מהבונדסטאג הגרמני]
* [https://youtu.be/qyFuYjdRL8w נורברט לאמרט בשיחה] עם מנחם בן-ששון באוניברסיטה העברית, 24 ביוני 2015

קטגוריה:פוליטיקאים גרמנים
קטגוריה:מעוטרי מסדר הכבוד של הרפובליקה הפדרלית של גרמניה
קטגוריה:מקבלי אות לגיון הכבוד
קטגוריה:חברי המפלגה הנוצרית-דמוקרטית הגרמנית
קטגוריה:נשיאי הבונדסטאג
קטגוריה:חברי הבונדסטאג
קטגוריה:גרמנים שנולדו ב-1948
אזור-הפרא הטסמני

אזור-הפרא הטסמני (אנגלית Tasmanian Wilderness) הוא אתר מורשת עולמית הכולל שלושה אזורים באי טסמניה שבאוסטרליה. מערב האי, מרכזו וחלקו הדרום-מערבי. ישנם עוד אזורים, מלבד המוזכרים, שיש להם אלמנטים פראיים, אך הם קטנים יותר.

אתר מורשת עולמית זה הוא אחת משמורות הטבע הגדולות ביותר באוסטרליה ומשתרע על כחמישית משטח האי, 13,800 קמ"ר.

שרידים שנמצאו במערות מאבן גיר מעידות על התיישבות בני אדם לפני יותר מ-20,000 שנים.

==האזורים הנכללים==
אתר המורשת העולמית כולל את הפארקים הלאומיים ושמורות הטבע הבאות:
* פארק לאומי הר העריסה ואגם סט. קלייר.
* פארק לאומי פרנקלין גורדון.
* פארק לאומי הרי הרץ.
* פארק לאומי ערוץ מול.
* הפארק הלאומי הדרום-מערבי.
* פארק לאומי חומות ירושלים.
* שמורת הרמה המרכזית.
* שמורת לוע השטן.

==קישורים חיצוניים==

* [https://web.archive.org/web/20081007095431/http://www.parks.tas.gov.au/wha/ אתר הפארקים הלאומיים בטסמניה]
* [http://www.environment.gov.au/heritage/worldheritage/sites/tasmania/index.html המקום באתר ממשלת אוסטרליה]
* [https://web.archive.org/web/20070907132410/http://www.parks.tas.gov.au/wha/wherein/detail.html מפת אזור-הפרא הטסמני]

קטגוריה:אוסטרליה: אתרי מורשת עולמית
קטגוריה:טסמניה: גאוגרפיה
איך להיפטר מבחור ב-10 ימים

איך להיפטר מבחור בעשרה ימים (באנגלית: How to Lose a Guy in 10 Days) הוא קומדיה רומנטית על עיתונאית "שעושה מחקר" עבור כתבה אותה היא הולכת לפרסם. הכתבה "איך להיפטר מבחור בעשרה ימים" צריכה לחשוף בפני הקוראות הנשיות את כל אותן טעויות עליהן הן חוזרות כאשר הן יוצאות עם בחור ובעקבותיהן הן נזרקות.

אנדי אנדרסון (קייט הדסון) מוצאת לעצמה את הבחור עליו תנסה את כל אותן שגיאות במטרה שהוא יזרוק אותה. במקביל, בנג'מין בארי (מת'יו מקונוהיי) מתערב עם הבוס שלו וחבריו כי הוא יכול לגרום לכל בחורה להתאהב בו, וזאת על מנת להוכיח את יכולתו העסקית למכור כל מוצר לאישה. אנדי ובנג'י נפגשים ומנסים למלא את משימותיהם אחד על השני.

מערכת יחסים של שנאה ואהבה מתפתחת בין בני הזוג, עד שכל אחד מגלה על התרמית של השני.

==הכנסות==
בשבוע הראשון גרף הסרט הכנסות של כ-20 מיליון דולר, ובסופו של דבר הסרט גרף הכנסות של כ-100 מיליון דולר בארצות הברית ו-71 מיליון דולר נוספים ברחבי העולם.
גרסת ה-DVD יצאה ביולי 2003.

==קישורים חיצוניים==

* 

==הערות שוליים==

קטגוריה:סרטי 2003
קטגוריה:סרטי קומדיה רומנטית אמריקאיים
פניניתיים

[[פניניית החושן]]
[[פנינייה מצויצת]]
פניניתיים (שם מדעי: Numididae) היא משפחה בסדרת תרנגולאים. העופות במשפחה זו מכונים גם עופות גינאה (באנגלית: Guineafowl). מוצאם של בני המשפחה היא יבשת אפריקה, אם כי חלק מהמינים בויתו ונפוצים כיום ברחבי העולם.

==מיון==
*סוג ובו מין יחיד, פניניית החושן (Acryllium vulturinum)
*סוג פנינייה 2 (Agelastes)
**פנינייה לבנת-חזה (Agelastes meleagrides)
**פנינייה השחורה (Agelastes niger)
*סוג פניניית 5 (Guttera)
**פניניית 6 (Guttera plumifera)
**פנינייה מצויצת (Guttera pucherani)
*סוג ובו מין יחיד, פניניית הקסדה (Numida meleagris). המין מגודל בפינות חי בארץ ישראל.

==הפנינייה בארץ ישראל הקדומה==
עוף זה ידוע בתקופות ההיסטוריות במזרח התיכון, אפריקה ואירופה, בעיקר כעוף נוי. לעוף יש את כל סימני הטהרה: זפק, קורקבן נקלף ואצבע יתרה. הוא הוכנס לאזור ארץ ישראל בתקופה ההלניסטית-רומית, ומופיע על רצפות פסיפס של בתי כנסת וכנסיות בארץ ישראל וסביבותיה בתקופה הביזנטית, כמו בבית הכנסת העתיק במעון, בתל מסטאבה (בית שאן), שלאל (דרומית לעזה), הר נבו וגרש.

==כשרות הפנינייה==
אפשר להבחין בהתאמה בין תפוצתה הטבעית ושכיחותה לבין קיומה של מסורת כשרות. בתימן, לדוגמה, נמצאה הפניניה כעוף בר, ומסורת כשרותה הייתה ידועה.

במהלך המאה התשע עשרה עלתה לדיון סוגיית כשרות הפנינייה בספרות ההלכה בקרב הפוסקים האשכנזים. הרב אלעזר פלקלס מפראג התייחס לראשונה לסוגיית הפנינייה בשנת 1821 כשכתב שלא שמע מאף פוסק על היתר לאכילתה. זמן קצר לאחר מכן התייחס החתם סופר להיעדר מסורת כשרות הפנינייה בהונגריה, והוסיף שהעוף מותר במדינות שיש להן מסורת כזו. חלק מרבני גרמניה התירו זאת על סמך מסורת קדומה שהייתה בידיהם.

באיטליה, הידועה במסורת של עופות טהורים רבים, הותרה הפנינייה לאכילה בכמה קהילות, מסורת אשר התקיימה עד ימינו.
באנגליה הוחזקה הפניניה כעוף טהור ובמודעות פרסום של העיתון היהודי ג'ואיש כרוניקל משנת 1876 הוא נזכר בין העופות שנמכרו במרכז לונדון בחנות בשר כשרה. מבין פוסקי צפון אפריקה המאוחרים יותר יש שהתירו ויש שאסרו ויש שביקשו להימנע מקביעת עמדה נחרצת.

לפי דברי הרב משאש הייתה מסורת כשרות של הפניניה גם בארץ ישראל. בשנים האחרונות נערכו שחיטות של פניניות בהיקף קטן. למשל, לצורך [http://www.daat.ac.il/daat/kitveyet/hamaayan/proyekt-2.htm סעודת ההלכה] שנערכה בירושלים בתאריך ג' תמוז תשס"ב (13 ביוני 2002) במעמד רבנים וחוקרים, התבצעה שחיטה של פניניות, ובמהלך הסעודה הועברה מסורת כשרות הפנינייה לקהל המשתתפים.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1842
קטגוריה:טקסונים שתוארו בידי אדמון דה סליס לונשאן
*
מוחמד אבן ג'ריר א-טברי

אבו ג'עפר מוחמד אִבן ג'ריר א-טבּרי (أبو جعفر محمد بن جرير الطبري; 838-923) היה אחד ההיסטוריונים הפרסים והמפרשים הראשונים, הבולטים והנודעים של הקוראן. התפרסם בשל חיבוריו 'תאריח' א-רֻסֻל ואל-מֻלוכּ' ("היסטוריה של הנביאים והמלכים", מוכר גם בשם "תאריח' א-טברי") ו'תפסיר א-טברי' , פירוש לקוראן. על שמו נקראה האסכולה הג'רירית.

== ביוגרפיה ==
טברי נולד באמול שבטבריסטאן , כ-20 קילומטרים דרומית לים הכספי בחורף 838–839. הוא היה ילד מפותח מן הרגיל. הוא שינן את הקוראן כבר בגיל 7, ועזב את ביתו בגיל 12 על מנת ללמוד. הוא שמר על קשרים חמים עם עיירת הולדתו. הוא שב אליה פעמיים, האחרונה שבהן בשנת 290 להג'רה (903), עת גילוי הלב שלו עורר חוסר-נוחות במקום והביא לעזיבתו המהירה לבלי-שוב. 

א-טברי לא נשא אישה מעולם. מצוי ברשותנו תיאור די מדויק של חייו היומיומיים: השכמה בשעת בוקר מוקדמת על מנת להתפלל, לימודים עד לשעות אחר-הצהריים המוקדמות, תפילת אחר-הצהריים ברשות הרבים, דקלום פרוש והוראת הקוראן, ואז הוראת השריעה ותחומים נוספים עד לשעת לילה מאוחרת.

מוחמד אבן ג'ריר א-טברי נפטר בבגדאד ב-17 בפברואר 923, בהיותו כבן 85 שנים.
מצבת קברו של טברי בפארק רחבי, אדהמיה, בגדאד
בכתביו מצוי חומר אודות חייו של הנביא מוחמד, שאינו נמצא באף מקור קדום אחר, ובכלל זה גם "פסוקי השטן" .

==חיבוריו המפורסמים==
* תפסיר א-טברי - ספר פרשנות קוראן המהווה בסיס לפרשנויות מאוחרות ונחשב לאחד החשובים שבספרי הפרשנות
* תאריח' א-טברי - ספר היסטוריה המקיף את ההיסטוריה האנושית מן הבריאה ועד שנת 915. הכרך הרביעי שלו, "הממלכות העתיקות", תורגם לאנגלית בידי המזרחן משה פרלמן.<ref>[https://www.nli.org.il/he/books/NNL_ALEPH990010491680205171/NLI The ancient kingdoms] / [al-Tabari], 1987</ref>
:הכרוניקה הערבית שלו היא המקור המפורט ביותר לתולדות פרס הסאסאנית, והיא נשענת על כרוניקות פרסיות אבודות.
* תהד'יב אל-את'אר - אוסף מסורות מפי חברי הנביא (לא הושלם)

==לקריאה נוספת==
* Hugh Kennnedy, Al-Tabari-A medival muslim historian and his work,The Darwin Press, Princeton, New Jersey, 2008.

==קישורים חיצוניים==

* 
* 

==הערות שוליים==

קטגוריה:היסטוריונים מוסלמים
קטגוריה:מדענים פרסים
קטגוריה:אנשי דת מוסלמים סונים
קטגוריה:מדענים מוסלמים
קטגוריה:תור הזהב של האסלאם
קטגוריה:ילידי 839
קטגוריה:נפטרים ב-923
אדס

[[אדס מצרי, אחד המזיקים ביותר מבין היתושים.]]
[[אדס מפוספס, אחד המזיקים ביותר מבין היתושים.]]
אֵדֶס (שם מדעי: Aedes) או יַתּוּשׁ-יוֹם הוא סוג של יתושים ממשפחת הכולכיתיים, המצוי בטבע באזורים טרופיים וסובטרופיים, אך הופץ גם לאמריקה בשנות ה-80 וכיום מצוי בכל רחבי העולם, למעט אנטארקטיקה. 

הסוג תואר ב-1818 בידי החוקר הגרמני יוהאן ויהלם מיגן ושמו נגזר מהמילה היוונית ἀηδής (הגיה: אַאֶדֵס), שמשמעותה "לא-נעים" או "דוחה", עקב המחלות שמיני סוג זה מעבירים לאדם ולחיות בית.

בשנות האלפיים נעשו מספר מהלכים במטרה לבטל את "אדס" כשם של סוג זה ולהחליפו בשם Stegomyia (שכיום משמש כתת-סוג).

==תיאור==
סוג זה בעל מינים קטני גוף בעלי "חדק" ארוך דמוי-מזרק המשמש למציצת דם. רק הנקבות מוצצות דם ועושות זאת לייצור הביצים. הצעירים מתפתחים כלרוות במים עומדים והופכים לבוגרים הניזונים בעיקר מצוף. מיני האדס מתאפיינים בסימני פסים שחורים ולבנים על גופם ועל רגליהם. בניגוד לרב היתושים הם פעילי יום בלבד, בעיקר בשעות הבוקר המוקדמות והערב לפני השקיעה.

יתושי סוג זה נפוצים ביותר ומסוכנים ביותר לאדם עקב שהם מעבירים מגוון גדול של מחלות זיהומיות, ביניהם קדחת דנגי, קדחת צהובה, נגיף הזיקה ועוד רבים. ישנם מגוון מינים מעבירי מחלות והמסוכנים מביניהם הם: אדס מפוספס (Aedes albopictus) ואדס מצרי (Aedes aegypti).

הרצף הגנטי של אדס מצרי ממופה על ידי מכון ברוד והמכון למחקר גנומי (TIGR). המיפוי הראשוני הושלם באוגוסט 2005; טיוטת המיפוי השלם וניתוח ראשוני שלה התפרסמו ביוני 2007. פירוש הרצף הגנטי נעשה על ידי VectorBase והמכון למחקר גנומי.

==מיון==
בסוג זה ישנם 79 תת-סוגים, בהם יחדיו ישנם מעל 700 מינים שונים:

בנוסף ישנם 28 מינים חסרי מקור:

== קישורים חיצוניים==

* 
* [http://eprints.usm.my/9824/1/THE_ECOLOGY_AND_BIOLOGY_OF_Aedes_aegypti_(L.).pdf האקולוגיה והביולוגיה של אדס מפוספס ואדס מצרי]

==הערות שוליים==

קטגוריה:בעלי חיים שתוארו ב-1818
קטגוריה:טקסונים שתוארו בידי יוהאן ויהלם מיגן
קטגוריה:כולכיתיים
סעיד עוויטה

סעיד עוויטה (בערבית: سعيد عويطة, נולד ב-2 בנובמבר 1959) הוא אתלט עבר מרוקאי, אלוף אולימפי (לוס אנג'לס 1984), ואלוף עולם (רומא 1987) בריצת 5000 מטר ושיאן העולם בעבר בריצות ל-1500, ל-3000 ול-5000 מטר.

== ביוגרפיה ==
סעיד עוויטה נולד בקניטרה שבמרוקו ושלט בריצות למרחקים בינוניים במרוצת שנות השמונים של המאה העשרים, בכל מרחק למן 800 מטרים וכלה ב-5000 מטרים. בשנות פעילותו, היה האתלט היחיד שהצליח לסיים את ריצת 800 מטר בפחות מ-1.44 דקות, ריצת 1500 מטר בפחות מ-3.30 דקות, ריצת 3000 מטר בפחות מ-7.30 דקות ואת ריצת 5000 מטר בפחות מ-13 דקות. על יריביו נמנו האלופים האולימפיים ז'ואקים קרוז, פיטר רונו, ג'ון נגוגי ואלברטו קובה, איש-איש במרחק בו התמחה. בין ספטמבר 1983 לספטמבר 1990 הוא ניצח ב-115 מתוך 119 המרוצים בהם נטל חלק. הפסדיו היחידים היו לאלוף העולם, סטיב קראם בריצת 1500 מטר, מחזיק מדליית הארד האולימפית אלסנדרו למברושיני בריצת 3000 מטר מכשולים, האלופים האולימפיים ז'ואקים קרוז ופול ארנג ב-800 מטרים ואלוף העולם יובס אונדייקי בריצת 5000 מטר.

התחרות הבינלאומית הגדולה הראשונה של עוויטה הייתה אליפות העולם הראשונה באתלטיקה שנערכה בהלסינקי, פינלנד בשנת 1983 ובה הוא התחרה בריצת 1500 מטר. בשלב הגמר, הקצב ב-1000 המטרים הראשונים הואט במכוון בריצה טקטית שלא התאימה לעוויטה והוא נותר מאחורי אצני הסיום שהותירוהו במקום השלישי בלבד. לאחר חוויה זאת, עוויטה החליט להתחרות בריצת 5000 המטרים באולימפיאדת לוס אנג'לס (1984). בגמר ריצת 5000 מטר קצב הריצה היה גבוה מאוד בזכות המתחרה הפורטוגזי אנטוניו לאיטאו, דבר שהתאים לעוויטה הרבה יותר מטקטיקת הריצה מהלסינקי. הוא נותר מאחורי לאיטאו עד לשלבי הסיום ואז האיץ קדימה, עבר אותו וזכה במדליית הזהב.

== קישורים חיצוניים ==

קטגוריה:אתלטים מרוקאים
קטגוריה:אלופים אולימפיים: ריצת 5,000 מטרים
קטגוריה:שיאני עולם באתלטיקה
קטגוריה:אלופי עולם באתלטיקה
קטגוריה:רצים למרחקים בינוניים
קטגוריה:רצים למרחקים ארוכים
קטגוריה:אתלטים באולימפיאדת לוס אנג'לס (1984)
קטגוריה:אתלטים באולימפיאדת סיאול (1988)
קטגוריה:מרוקאים שנולדו ב-1959
קטגוריה:מדליסטים אולימפיים מרוקאים